**TELEPÜLÉSRENDEZÉSI SZERZŐDÉS 1. SZÁMÚ MÓDOSÍTÁSA**

amely létrejött egyrészről:

# BUDAPEST FŐVÁROS II. KERÜLETI ÖNKORMÁNYZAT

(székhely: 1024 Budapest, Mechwart liget 1., statisztikai számjel: 15735650-8411-321-01, adószám: 15735650-2-41, képviseli: Őrsi Gergely polgármester) a továbbiakban: „**Önkormányzat**”, vagy „**Jogosult**”, másrészről a

**PRO-DUE Kft.**

(Székhely: 1138 Budapest, Népfürdő utca 22. B. ép. 13. em., cégjegyzékszám: Cg. 01-09-863880, adószám: 13604123-2-41, képviseletében eljár: Christophe Boving SPRL (képviseli: Christophe Ernest A Boving) és [●] ügyvezetők együttesen), mint jelen szerződés tárgyát képező ingatlanok tulajdonosa, mint fejlesztő, a továbbiakban: „**Fejlesztő**” vagy „**Tulajdonos**”,

a továbbiakban együttesen, mint „**Felek**” vagy „**Szerződő** **Felek**” között az alulírt napon és helyen az alábbi tartalommal és feltételek mellett:

1. A Felek 2016. január 29. napján településrendezési szerződést kötöttek a Fejlesztő kizárólagos tulajdonában álló, az ingatlan-nyilvántartásban Budapest, II. Kerület, belterület, 13374 hrsz. alatt nyilvántartott ingatlanra (az **Ingatlan**) vonatkozó településrendezési eszközök módosítása, illetve a Fejlesztő által megvalósítandó Településfejlesztési Feladatok megvalósítása tárgyában (a **Településrendezési Szerződés**).
2. A Felek módosítani kívánják a Településrendezési Szerződés egyes rendelkezéseit a jelen Szerződésmódosításban rögzítettek szerint.

# DEFINÍCIÓK

Amennyiben a jelen Szerződésmódosítás eltérően nem rendelkezik, a jelen Szerződésmódosításban használt nagy kezdőbetűs kifejezések a Településrendezési Szerződésben meghatározott jelentéssel bírnak.

# A TELEPÜLÉSRENDEZÉSI SZERZŐDÉS MÓDOSÍTÁSA

* 1. **Infrastrukturális beruházások**
     1. A Felek rögzítik, hogy a Fejlesztő a Településrendezési Szerződés 5.2.1. pontjában rögzített tervezési és tervegyeztetési kötelezettségének eleget tett. Az Ingatlan Rómer Flóris utcai be-, és kihajtására vonatkozó, a Fejlesztés építési engedélyezési dokumentációja szerinti forgalomtechnológiai megoldás megvalósítása, saját költségén, továbbra is a Fejlesztő kötelezettségét képezi.
     2. A Felek rögzítik, hogy a Fejlesztő a Településrendezési Szerződés 5.2.2. pontjában rögzített tervezési és tervegyeztetési kötelezettségének eleget tett. A Margit krt. – Rómer Flóris utca sarkán található közforgalom számára is megközelíthető parknak a Fejlesztés építési engedélyezési dokumentációja szerinti kialakítása a Fejlesztés használatbavételi engedélyének megszerzéséig, és a Fejlesztés használatbavételi engedélyének megszerzését követő 15 évig Fejlesztő költségén történő fenntartása továbbra is a Fejlesztő kötelezettségét képezi.
     3. A Felek megállapodnak, hogy a Településrendezési Szerződés 5.2.3. és 5.3. pontjában rögzített településfejlesztési feladatok megvalósítását a Fejlesztő nem fizikai teljesítéssel, hanem település fejlesztési hozzájárulás formájában pénzbeli támogatás nyújtásával kívánja megvalósítani. A településfejlesztési hozzájárulás összegét 65.000 EUR–ban határozzák meg. A Fejlesztő a Településfejlesztési hozzájárulást a jelen Szerződésmódosítás aláírásának napjától számított harminc (30) napon belül, azzal egy időben kötendő külön megállapodás alapján köteles megfizetni az Önkormányzat részére az Önkormányzat bankszámlájára történő banki átutalás útján.
     4. A Fejlesztő a Településfejlesztési hozzájárulás megfizetésével mentesül a Településrendezési Szerződés 5.2.3. és 5.3. pontjában rögzített településfejlesztési kötelezettségek alól.
     5. A Felek megállapodnak, hogy a Településrendezési Szerződés 5.2.3. pontjában rögzített településfejlesztési feladat keretében az Önkormányzat a Margit körút zöldfelület rendezéséhez igazodva - többek között - a Margit körúton az Ingatlan 100 m-es körzetében hat (6) darab zöldszigetet telepít legkésőbb 2022. április 30. napjáig.

# ZÁRÓ RENDELKEZÉSEK, HATÁLYBALÉPÉS

* 1. A jelen Szerződésmódosítás mindkét Fél általi aláírásának napján lép hatályba.
  2. A Településrendezési Szerződés jelen Szerződésmódosítással nem érintett rendelkezései változatlanul hatályban maradnak.
  3. A jelen Szerződésmódosításban nem szabályozott kérdések tekintetében a Településrendezési Szerződés rendelkezései az irányadóak.
  4. Szerződő Felek kijelentik, hogy jelen Szerződés aláírásához, a szerződésben foglalt kötelezettségek teljesítéséhez megfelelő felhatalmazásokkal rendelkeznek.

Jelen Szerződésmódosítást minden oldalát a Felek elolvasták és kölcsönös értelmezést követően, mint ügyleti akaratukkal mindenben egyezőt jóváhagyólag azzal írták alá, hogy az itt nem szabályozott kérdések tekintetében a Ptk. és az Étv. szabályai az irányadók.

Kelt: Budapesten, 2021. [●] hó [●] napján.

Budapest Főváros II. Kerületi Önkormányzat PRO-DUE Kft.

Őrsi Gergely ………………..

polgármester